**IZVJEŠĆE SA SASTANKA STUDENATA PREDSTAVNIKA SPORTSKIH FAKULTETA JUGOISTOČNE EUROPE, BANJA LUKA 25.01. I 26.01.2017**

Po dolasku u Banja Luku dočekani smo od strane koordinatora projekta Bojana Milijaša. Neposredno nakon dobrodošlice i smještaja u novi studentski dom krenuli smo u obilazak fakultetskog kompleksa u kojem su, osim Fakulteta fizičkog vaspitanja Banja Luka, smještene dvije sportske dvorane, stari i novi studentski dom te studentska menza i još nekoliko drugih fakulteta. Nakon zajedničke večere na rasporedu je bio obilazak grada te kulturno zabavni program.

Sljedeći dan prisustvovali smo sastanku. Uvodnu riječ imao je dekan Fakulteta fizičkog vaspitanja Banja Luka i zaželio srdačnu dobrodošlicu svim predstavnicima. Glavna tema sastanka bila je Difovijada 2017.godine. Raspravljalo se o lokaciji za održavanje događaja. Predloženi su jezero Balaton u Mađarskoj, Ohrid u Makedoniji te Afitos u Grčkoj koji na kraju i izabran za službenu lokaciju Difovijade 2017.godine. Ostale detalje, kao što su točan datum održavanja, smještaj i točna cijena, doznat ćemo naknadno. Raspravljalo se i o detaljima kao što su sigurnost na licu mjesta i medicinska pomoć na što će organizatori posvetiti posebnu pozornost kako bi svim sudionicima pružili maksimalnu sigurnost te omogućili brzu medicinsku intervenciju. Novost ovogodišnje difovijade je ta što će se osim sportskog natjecanja održati i natjecanje u stručnim radovima.

Na sastanku su sudjelovali kolege iz: Novog Sada, Niša, Beograda, Sarajeva, Ljubljane, Zagreba, Banja Luke i mi kao predstavnici Kineziološkog fakulteta Split. Po završetku sastanka održan je zajednički ručak i nakon toga ispraćaj sudionika.

U Splitu, 31.01.2017. Kristina Skejić

Antonio Župan